text: Se billeder: Da feltet kom forbi Frifelt
  01 august 2013 kl. 10.54
  Landsbyen Frifelt ved Skærbæk havde valgt at lave en fest ud af, at feltet i Post Danmark Rundt susede gennem byen i løbet af et minut ved middagstid i dag.
  Hos den lokale købmand har borgerne kunnet købe specielle Post Danmark rundt-kager fra Arnum Bageri - eller Post Danmark Rundt-buketter fra Peter Plant.
  - Ja, vi anbefaler lokale borgere at bestille på forhånd hvis muligt, siger købmand Laila Brinkmann, så vi ved lidt om, hvor mange vi har brug for.
  Frifelt Kro bliver samlingspunktet for dagens fest, som TV SYD laver indslag fra. Folkefesten begynder kl. 11 - og lidt over middag ventes feltet at suse gennem Frifelt.
  Men der er også aktiviteter, når feltet er kommet igennem. BL.a. er Frifelt Eventpark åben for interesserede.
  